Նստեցի Արցախ պուրակի նոր ներկված նստարաններից մեկին բրդուճ ուտելու: Սա քաղաքի ամենամարդաշատ հատվածն է: Երիտասարդությունն էլ է այստեղ շատ՝ պուրակի կողքին Վանաձորի պետական համալսարանն է գտնվում: Կողքիս նստած տատիկն էլ պատմեց, որ այս պուրակը միշտ եղել և մնում է Վանաձորում տեղի ունեցող հանրահավաքների վայրը: Ասեմ, որ չնայած նոր ներկված նստարանների առկայությանը, պուրակն անխնամ, անմխիթար վիճակում է: